section_heading: Zadaće
paragraph_text: thumb|200px|left|Mil Mi-8 u akciji gašenja požara Uz vojne, najvažnije zadaće Eskadrile transportnih helikoptera u mirnodobskim uvjetima su medicinski letovi, traganje i spašavanje na kopnu i moru, gašenje požara i nadzor ZERP-a. U akcijama traganja i spašavanja na kopnu, najčešće u planinskim krajevima, sudjeluju s Gorskom službom spašavanja, na moru surađuju s Obalnom stražom, medicinske letove obavljaju na temelju dojave Državne uprave za zaštitu i spašavanje, a protupožarne aktivnosti u sklopu Operativnog vatrogasnog zapovjedništva OSRH-a.